О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 492
от 16.01.2025 г.
За учредяване възмездно право на строеж за пристрояване на двуетажна пристройка със ЗП - 49,90 кв. м и РЗП - 99,80 кв. м, към съществуваща триетажна жилищна сграда, представляваща сграда с идентификатор 55871.505.162.1, разположена в поземлен имот с  идентификатор 55871.505.162 по КККР на гр. Перник

На основание чл.21 ал.1 т.8 и ал.2 от ЗМСМА и съгласно чл.38 ал.2 от ЗОС, чл.78 ал.1 от Наредба № 8 за общинското имущество на територията на община Перник, съгласно чл.8, ал.2 от ЗОС и доклад за пазарна оценка на имота от независим оценител отговарящ на изискванията на Закона за независимите оценители

ОБЩИНСКИ СЪВЕТ РЕШИ:
Приема доклада за пазарната оценка от независим оценител, за левовата равностойност в размер от 7 784.00 лв. /седем хиляди седемстотин осемдесет и четири лева и нула стотинки/ без ДДС и 20% ДДС в размер на 1 556.80 лв. /хиляда петстотин петдесет и шест лева и осемдесет стотинки/ или обща сума от 9 340.80 лв. /девет хиляди триста и четиридесет лева и осемдесет стотинки/, за описаното по - долу право на строеж и дава своето съгласие да се учреди възмездно право на строеж на Ирина Атанасова, за пристрояване на двуетажна пристройка със ЗП - 49,90 кв. м и РЗП - 99,80 кв. м, към съществуваща триетажна жилищна сграда, представляваща сграда с идентификатор 55871.505.162.1 /землище петдесет и пет хиляди, осемстотин седемдесет и едно, кадастрален район петстотин и пети, имот сто шестдесет и втори, сграда първа/, с административен адрес на сградата: гр. Перник, ул.“Екзарх Йосиф“ №36. Предназначение: Жилищна сграда – еднофамилна. Брой етажи: 3. Застроена площ: 82 кв. м, с което пристрояване не се обособява самостоятелен обект. При граници на пристройката: от североизток - ПИ с идентификатор 55871.505.162, от югоизток - сграда с идентификатор 55871.505.162.1, от югозапад - ПИ с идентификатор 55871.505.162 и от северозапад - ПИ с идентификатор 55871.505.162.

Бъдещото пристрояване ще бъде изградено в поземлен имот с идентификатор 55871.505.162 /землище петдесет и пет хиляди осемстотин седемдесет и първи, кадастрален район петстотин и пети, имот сто шестдесет и втори/, с площ 365 кв. м /триста шестдесет и пет кв. м/, съгласно кадастралната карта и кадастралните регистри, одобрени със Заповед РД-18-91/13.10.2008 г. на Изпълнителния директор на АГКК. Последно изменение на кадастралната карта и кадастралните регистри, засягащо поземления имот е от 09.12.2021г.. Адрес на поземления имот: гр. Перник, ул.“Екзарх Йосиф“ № 36. Трайно предназначение на територията: Урбанизирана. Начин на трайно ползване: Ниско застрояване (до 10м). Предишен идентификатор: няма. Номер по предходен план: 5069, квартал: 152, парцел: IV, за който съгласно регулационния план на гр. Перник, кв.“Варош и Табана“ е отреден УПИ IV-5069, кв.152. Съседи: 55871.505.178; 55871.505.159; 55871.505.161; 55871.505.163, а съгласно регулационния план на гр. Перник, кв.“Варош и Табана“ в урегулиран поземлен имот (УПИ) IV-5069, кв.152, за който е съставен АОС №16428/14.11.2024 г., утвърден от кмета на Община Перник, вписан в служба по вписванията гр. Перник Дв.вх.№5265, Вх.рег.№5371/22.11.2024 г., Акт №14, том 18, дело №2070/2024, Партида: 80107.  

Възлага на кмета на Община Перник да издаде заповед за учредяване право на пристрояване и да сключи договор за учредяване право на пристрояване на основание чл.38, ал.2 от ЗОС, чл.78, ал.4 от Наредба №8 за общинското имущество на територията на община Перник, съгласно чл.8, ал.2 от ЗОС.

Решението е прието на заседание на Общинския съвет, проведено на 16.01.2025г., Протокол № 1 т. 36 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

